GiliGold/VAD_KnessetCorpus huggingface dataset:
ארבל אסטרחן:
התיקון שנעשה בעקבות המלצת הוועדה הציבורית כאשר הוחלט להכניס לתוך החוק את המלצתם.
ארבל אסטרחן:
מדובר בתיקונים לסעיף 3 וחבר הכנסת קושניר טען שמדובר בנושא חדש.
ארבל אסטרחן:
גם במקרה הזה העמדה שלי היא שזה ממש חלק מההצעה.
ארבל אסטרחן:
זה גם נושא שנדון לפני הקריאה הראשונה ולא מדובר בנושא חדש.
ארבל אסטרחן:
מאחר שזה נטען, ועדת הכנסת צריכה להכריע בעניין.
ארבל אסטרחן:
צריך להצביע על שתי הבקשות.
ניר אורבך:
אנחנו מצביעים האם לקבל את טענת נושא חדש לגבי חוק התפזרות הכנסת ה-24 של חבר הכנסת אלכס קושניר.
ניר אורבך:
מי בעד קבלת טענת נושא חדש?
ניר אורבך:
חבר הכנסת סובה, אתה בעד?
יבגני סובה:
אני בעד.
יבגני סובה:
השמות שלנו בעד.
נעמה לזימי:
גם אני בעד.
ארבל אסטרחן:
אני הצגתי קודם את הטענה של רוטמן שטען את זה על מה שישראל ביתנו הציעה.
ניר אורבך:
אני אחדש שוב את ההצבעה.
ניר אורבך:
אנחנו קודם נצביע על טענת חבר הכנסת רוטמן שטען שההצעה של סיעת ישראל ביתנו לעניין מועד הבחירות – אם אני לא טועה זה היה ה-8 בנובמבר – היא עצמה נושא חדש.
ניר אורבך:
מי בעד הטענה של חבר הכנסת רוטמן?
ניר אורבך:
לדעתי חבר הכנסת סובה, אתה לא צריך לתמוך בזה.
ניר אורבך:
אני אצביע על כך שזה נושא חדש.
ניר אורבך:
נכון?
ארבל אסטרחן:
זה לא נושא חדש ואף אחד לא צריך להצביע על זה.
ניר אורבך:
אז אנחנו דוחים את זה.
ניר אורבך:
אני הולך עם הייעוץ המשפטי.
ארבל אסטרחן:
אז יש את הטענה של חבר הכנסת קושניר.
ניר אורבך:
טענת נושא חדש של חבר הכנסת רוטמן נדחתה.
ניר אורבך:
אנחנו עוברים להצבעה על טענת חבר הכנסת קושניר לגבי תיקונים בסעיף 3 לעניין גובה יחידת המימון בבחירות לכנסת ה-25.
ניר אורבך:
הוא טוען שכל הסעיפים בהם הכנסנו את הסכום, זה נושא חדש.
ניר אורבך:
כמו שראינו בהתאם להמלצת הייעוץ המשפטי זה לא נושא חדש.
ניר אורבך:
מי בעד הגדרת הדבר כנושא חדש?
ניר אורבך:
טענות נושא חדש נדחו
ניר אורבך:
טענות נושא חדש נדחו.
ניר אורבך:
יש לנו את פניית יושבת ראש ועדת העבודה והרווחה בדבר מיזוג הצעות החוק הבאות והקדמת הדיון בהצעת החוק הממוזגת לפני הקריאה השנייה והשלישית.
ניר אורבך:
הצעת חוק משפחות חיילים שנספו במערכה (תגמולים ושיקום) (תיקון מס' 40) (אחים שכולים), התשפ"ב-2022, כ/915 של חברי הכנסת.
ניר אורבך:
הצעת חוק משפחות חיילים שנספו במערכה (תגמולים ושיקום) (תיקון) (הטבות לאח הנספה), התשפ"ב-2022, פ/3576/24.
ניר אורבך:
חברת הכנסת מיכל שיר, בבקשה.
מיכל שיר סגמן:
המיזוג הזה הוא עבור הכנסת ה-24.
מיכל שיר סגמן:
במידה והחוק לא עולה להצבעה במליאה היום, מבחינתי בכנסת ה-25 אין מיזוג.
ארבל אסטרחן:
אפשר יהיה לעשות פיצול.
מיכל שיר סגמן:
אני לא רוצה שהחוק בכנסת ה-25 יהיה תלוי במיזוג הזה.
ארבל אסטרחן:
הצעות חוק שעברו טרומית יחזרו להיות במצב של טרומית.
מיכל שיר סגמן:
למה?
מיכל שיר סגמן:
הקריאה הראשונה שלי עברה לוועדה.
ארבל אסטרחן:
את זאת שהעבירה קריאה ראשונה?
מיכל שיר סגמן:
אני לבד העברתי קריאה ראשונה.
ארבל אסטרחן:
אם החוק לא יעבור קריאה שנייה ושלישית בכנסת הזאת.
ארבל אסטרחן:
הוא אמור לעבור?
מיכל שיר סגמן:
מקווים.
מיכל שיר סגמן:
תלוי עד כמה הליכוד ירצה לרמוס את המשפחות השכולות.
ארבל אסטרחן:
ברגע שההצעה שלך עברה קריאה ראשונה, זה מיזוג של שתי ראשונות.
ארבל אסטרחן:
כאשר ממזגים העצה שעברה קריאה ראשונה עם הצעה שעברה טרומית, באמת לזאת שעברה ראשונה יש יתרון.
ארבל אסטרחן:
שתיים שעברו קריאה ראשונה, המציעים, כל אחד מהם, הוא בעל בית ובכנסת הבאה את כיוזמת תוכלי לבקש להחיל רציפות.
מיכל שיר סגמן:
זאת אומרת, אני לא אהיה תלויה במשרד הממשלתי בכנסת ה-25 כדי להעביר את זה בקריאה שנייה ושלישית.
ארבל אסטרחן:
יכול להיות שהעמדה שלהם תעניין אותך.
מיכל שיר סגמן:
אם נרצה, אחלה, אבל אם רוצים לתקוע את החוק, יהיה שר ביטחון חדש לא יודעת מה.
קריאה:
לא צריך לאשר שוב בוועדת שרים?
ארבל אסטרחן:
שיעשו מה שהם רוצים.
ארבל אסטרחן:
אם יש חברת כנסת שהעבירה הצעת חוק בקריאה ראשונה בכנסת היוצאת, בכנסת הבאה היא יכולה לפנות לוועדת העבודה ולבקש מהוועדה להציע להחיל דין רציפות.
יבגני סובה:
המיזוג לא קשור לוועדת שרים.
יבגני סובה:
אין קשר.
יבגני סובה:
מיזוג או פיצול, זה לא קשור לוועדת שרים.
מיכל שיר סגמן:
המיזוג בכל מקרה הוא רק לכנסת הזאת.
ארבל אסטרחן:
לא, הוא לא לכנסת הזאת אבל את נשארת הבעלים של ההצעה.
מיכל שיר סגמן:
אני רוצה לוודא.
מיכל שיר סגמן:
אם המשרד הממשלתי בכנסת הבאה לא מעוניין בהצעת החוק הזאת, כמו שהיום משרד הביטחון רוצה, אני יכולה להמשיך לקדם את ההצעה הזאת בלי קשר אליהם.
מיכל שיר סגמן:
אני לא תלויה בהם.
יבגני סובה:
אני רוצה קודם כל לומר בקשר לחוק הזה.
יבגני סובה:
בשעות האחרונות מפיצים הרבה שמועות בעיקר כלפי ישראל ביתנו.
יבגני סובה:
אני דוחה על הסף את כל ההשמצות.
יבגני סובה:
אנחנו מתעקשים על חוק המטרו בלי קשר.
יבגני סובה:
לא צריך לעשות את הערבוב הזה.
יבגני סובה:
דיברתי עם מיכל וגם הבהרתי את הנקודה הזאת.
יבגני סובה:
אין שום קשר בין הדרישה שלנו להכניס את חוק המטרו לבין חוק המשפחות השכולות.
יבגני סובה:
אנחנו בעד החוק הזה, אני תומך בו, נדמה לי שאני ועוד כמה חבריי מהסיעה חתומים עליו.
יבגני סובה:
אני חושב שהספין הזה הוא עלוב, הניסיון להתנער מאחריות להעברת החוק הזה.
יבגני סובה:
אני חושב שבהסכמה ובניקוי שולחן, כולם צריכים לקחת אחריות ולהבין שאי העברת החוק מהווה פגיעה בציבור.
יבגני סובה:
אני חושב שכל מי ששומע דבר כזה - הנה, אני אומר את זה באופן רשמי - לא היה ולא נברא.
יבגני סובה:
אנחנו בהחלט תומכים בכל החוקים שכרגע נמצאים בצנרת ומחכים להעברה בקריאה שנייה ושלישית.
יבגני סובה:
צר לי על כך שחלק מחבריי באופוזיציה מפיצים שמועות כאלה.
יבגני סובה:
דרך אגב, גם לגבי חוקים אחרים ולא רק לגבי החוק הזה.
מיכל שיר סגמן:
חברינו באופוזיציה פשוט מנסים למצוא תירוצים למה הם לא תומכים באחים השכולים בערב פיזור הכנסת ומנסים לעשות פוליטיזציה על השכול בישראל.
מיכל שיר סגמן:
בואו נראה אם הם מצליחים להתעלות על עצמם ולהעלות את החוק הזה ולסיים סחבת של 15 שנים פלוס 4 שנים שאני מטפלת בחוק הזה ובכך להביא בשורה לאחים השכולים ולמשפחות השכולות.
ניר אורבך:
נצביע עכשיו בשתי הצבעות.
ניר אורבך:
הצבעה אחת על המיזוג והשנייה הצבעה על הקדמת הדיון לפני הקריאה השנייה והשלישית.
ניר אורבך:
מי בעד המיזוג? 4.
ניר אורבך:
ההצעה למיזוג אושרה פה אחד.
ארבל אסטרחן:
נשאר לנו להצביע על נוסח החוק ועל סדרי דיון.
ניר אורבך:
נודיע מתי מתכנסים.
ארבל אסטרחן:
לילה טוב.
ארבל אסטרחן:
אני מתכבד לפתוח את ישיבת ועדת הכנסת, ערב ליום חמישי, אור ל-א' בתמוז, ראש חודש תמוז התשפ"ב, ה-29 ביוני 2022.
ארבל אסטרחן:
על סדר היום, יש לנו שני נושאים כאשר הנושא הראשון הוא הצעת חוק התפזרות הכנסת העשרים וארבע ומימון מפלגות, התשפ"ב-2020, כ/928 ו-כ/923, הצבעה על נוסח החוק.
ארבל אסטרחן:
אנחנו נתחיל בנושא הזה ואחר כך נעבור לקביעת סדרי דיון מיוחדים לפי סעיף 98 לתקנון הכנסת.
ארבל אסטרחן:
היועצת המשפטית של הוועדה, בבקשה.
ארבל אסטרחן:
במהלך הישיבות דנו בכל סעיפי החוק והצביעו על ההסתייגויות שכולן נדחו, כולל רוויזיות, כולל נושאים חדשים.
ארבל אסטרחן:
מה שנשאר זאת הצבעה על נוסח החוק.
יצחק פינדרוס:
את לא מצביעה על ההסתייגות שלנו.
יצחק פינדרוס:
אני שוב מחדד את זה.
ארבל אסטרחן:
ההסתייגות שלכם הוצגה כאן ואם יתקבל התאריך הזה, היא תיכנס כהסתייגות.
יצחק פינדרוס:
זה אוטומטית.
ארבל אסטרחן:
אני לא חושבת שיש בעיה.
ארבל אסטרחן:
אגב, כרגע מוצעים שני מועדים.
ארבל אסטרחן:
יש הסתייגות של ה-8 בנובמבר ויש את ההסתייגות של ה-25 באוקטובר.
ארבל אסטרחן:
בכל זאת, זה נמצא שם.
ארבל אסטרחן:
התבקשתי להכין נוסח שכולל את התיקונים לנוסח, לא להסתייגויות, שהוכנסו בבוקר, בישיבה שהייתה עם השופטת.
ארבל אסטרחן:
אני אציג את השינויים שהם גם השינויים לעומת הנוסח הכחול.
ארבל אסטרחן:
כל היתר נשאר זהה לכחול.
ארבל אסטרחן:
בסעיף 2 בנוסח שמונח לפניכם יש את התאריך שייכנס לנוסח, לא כהסתייגות, והוא בחירות ביום ז' בחשוון התשפ"ג (1 בנובמבר 2022).
ארבל אסטרחן:
כאמור ה-25 באוקטובר ייכנס כהסתייגות.
יצחק פינדרוס:
אני רק רוצה לומר לגבי התאריך.
יצחק פינדרוס:
אדוני היושב ראש, תדע ש-ז' מרחשוון, אתה יודע, מתחילים להגיד אתן טל וברכה.
יצחק פינדרוס:
זה יביא ברכה לציבור המאמין במדינת ישראל.
ניר אורבך:
אמן.
ניר אורבך:
אתה זורם עם ה-1 בנובמבר?
יצחק פינדרוס:
ניסינו להציל קצת את השמאל ולתת להם אפשרות והם פספסו את זה.
יצחק פינדרוס:
יום מיוחד אצלנו הוא מרחשוון.
ארבל אסטרחן:
ההסתייגות היא של סיעות הליכוד, יהדות התורה, הציונות הדתית ו-ש"ס.
ארבל אסטרחן:
כל האופוזיציה חתומה על ההסתייגות של ה-25 באוקטובר.
ארבל אסטרחן:
בסעיף 3 התווספה פסקה (1) שזה מה שהתוסף כאן בעקבות הדיון היום על יחידת המימון.
ארבל אסטרחן:
הסעיף יאמר ש"לעניין הבחירות לכנסת ה-25, סכום יחידת המימון לעניין מימון הוצאות הבחירות לפי סעיפים 3(א), (ב), (ב1) ו-(ב2) ו-4 לחוק מימון מפלגות, יהיו מיליון ו-600 אלף".
ארבל אסטרחן:
אני רק אומר שאלה הסעיפים שמדברים על מקדמת המימון ועל חישוב המימון הסופי.
ארבל אסטרחן:
מה שלא נכלל כאן, זה המימון השוטף וההלוואות שלעניינם לא משתנה יחידת המימון.
ארבל אסטרחן:
כל זה הוראת שעה לכנסת ה-25.
ארבל אסטרחן:
הדבר האחרון הוא שיתווסף סעיף תחילה שאמרתי אותו הבוקר אבל הוא לא היה בכחול האומר ש"תחילתו של החוק ביום קבלתו בכנסת".
ארבל אסטרחן:
אלה היו השינויים.
ניר אורבך:
נעבור להצבעה על נוסח החוק לקראת הקריאה השנייה והשלישית במליאה.
ניר אורבך:
מישהו מחברי הכנסת רוצה להתייחס או נעבור מיד להצבעה?
יצחק פינדרוס:
כיוון שלא מקובל עלי התאריך שמופיע בחוק, אני לא אוכל להצביע בעדו.
יואב קיש:
כמה הסתייגויות יש?
ארבל אסטרחן:
43 הסתייגויות ועוד הרבה חלופיות.
יואב קיש:
אבל אין הסתייגות שקשורה לאחוז חסימה.
ארבל אסטרחן:
אין.
ארבל אסטרחן:
הוגשה בקשה על ידי מרצ ונאמר כאן על ידינו שמה שלא היה בקריאה הראשונה, לא קשור בכלל לחוק הזה, לא יהיה.
ארבל אסטרחן:
לא נכנסו תיקונים לחוק הבחירות ולא לחוק התעמולה.
ארבל אסטרחן:
יש 43 הסתייגויות והרבה הסתייגויות חלופיות.
ארבל אסטרחן:
כל ההסתייגויות על ידי סיעות שלמות.
ניר אורבך:
מי בעד הצעת החוק כנוסח הוועדה?
ניר אורבך:
מי נגד? 2.
ניר אורבך:
הצעת החוק עברה ותועבר לקריאה שנייה ושלישית במליאה.
קריאה:
מי היה נגד?
יצחק פינדרוס:
אני וישראל ביתנו.
משה גפני:
ישראל ביתנו ויהדות התורה.
יצחק פינדרוס:
יהדות התורה בגלל נובמבר וישראל ביתנו בגלל המטרו.
יצחק פינדרוס:
כל אחד בגלל מילה לועזית אחרת.
יוסף טייב:
פינדרוס, אתה לא חייב להסתיר את החיבה שיש לך אלינו.
יצחק פינדרוס:
אני אומר מראש שאתם בגלל המטרו ואנחנו בגלל נובמבר.
ארבל אסטרחן:
אני אומרת לכם שאני מורידה את החוק לדפוס בנוסח שעכשיו הצבעתם עליו עם כל ההסתייגויות שדיברנו עליהן כל היום, 43 הסתייגויות והסתייגויות חלופיות של כל הסיעות ובקשות רשות דיבור.
ארבל אסטרחן:
זה בעצם זמן דיבור אחד.
יואב קיש:
רק לוודא שיש לנו הסתייגות גם על התאריך החלופי.
ארבל אסטרחן:
יש לכם.
יצחק פינדרוס:
לי יש הסתייגות?
יצחק פינדרוס:
כי אם לא, אני מבקש זמן דיבור.
ארבל אסטרחן:
אתה בהסתייגות של כל הסיעה שלך.
ארבל אסטרחן:
חבר הכנסת קיש, יש שתי הסתייגויות על התאריך, 25 באוקטובר, שזה אתם הגשתם, ועל ה-8 בנובמבר שהגישה ישראל ביתנו.
יואב קיש:
באיזה סעיף זה?
ארבל אסטרחן:
בסעיף 2.
יואב קיש:
רק לוודא שאם מתקבלת הסתייגות על התאריך, היא לא מחייבת 61.
ארבל אסטרחן:
אם מתקבלת הסתייגות על התאריך, היא לא מקבלת כי זה בקריאה שנייה.
ארבל אסטרחן:
בקריאה השלישית כאשר מצביעים על כל החוק בהצבעה אחת, צריך 61.
ארבל אסטרחן:
החוק הזה צריך רוב של 61 גם בקריאה השנייה בגלל המימון.
ארבל אסטרחן:
לא על ההסתייגויות אבל בגלל המימון הוא צריך 61 גם בקריאה השנייה.
יואב קיש:
אבל לא בסעיף 2.
ארבל אסטרחן:
לא בסעיף 2.
יואב קיש:
זה מה ששאלתי.
יואב קיש:
אל תבלבלו אותי.
ארבל אסטרחן:
אתה צודק.
ארבל אסטרחן:
ב-2 לא.
ארבל אסטרחן:
סעיפי המימון צריכים 61.
אחמד טיבי:
יש לי הצעה או בקשה שהמליאה תיפתח מחר ב-8:00 בבוקר.
יואב קיש:
לא ב-8:00 בבוקר.
יואב קיש:
שתיפתח ב-4:00 לפנות בוקר לדיבור של 4 שעות והדיבור יסתיים עד 8:00 בבוקר ואז תהיה הצבעה.
יואב קיש:
מי שרוצה לדבר צריך להגיע ב-04:00.
אחמד טיבי:
זה לא סביר.
אוסאמה סעדי:
יואב, אהבתי את זה.
אוסאמה סעדי:
מה שהיו עושים אז, אתה התחלתי לעשות מהיום.
יואב קיש:
אני מודה שלא הבנתי.
אוסאמה סעדי:
מהר מדי התחלת והפכת את עורך.
יואב קיש:
אני מתנגד.
יואב קיש:
אני רוצה כמוך, 08:00.
יואב קיש:
אני מסביר כמה זה לא הגיוני אבל אני אלך עם הקואליציה.
יואב קיש:
אני בעד 10:00.
יואב קיש:
אני לא יודע למה צריך 08:00.
יצחק פינדרוס:
יואב, אתה כנראה לא הבנת ואני אגיד לך למה.
יצחק פינדרוס:
הציונות של לפיד עוברת על הציונות של בנט.
יצחק פינדרוס:
לבנט לא היה אכפת לו לא לגור בירושלים ולפיד מוכן לעשות הכול בשביל עוד שעתיים בירושלים.
אחמד טיבי:
ניר, עכשיו אני מדבר ברצינות.
אחמד טיבי:
אולי הוועדה תכריע מתי תהיה ההצבעה במליאה.
יצחק פינדרוס:
זה ברור שהוועדה מכריעה.
יצחק פינדרוס:
בסעיף 98 אתה מכריע.
ארבל אסטרחן:
ב-98 אנחנו מעדיפים שלא תהיה שעת הצבעה אבל אם אתם רוצים.
קריאה:
אני מציע שעת הצבעה 7:00 בבוקר.
יואב קיש:
תכף נדון בסעיף 98.
יואב קיש:
לא?
יואב קיש:
על החוק הצבעת?
ארבל אסטרחן:
נתתי כבר אוקיי להוריד אותו לדפוס עם ההסתייגויות.
ניר אורבך:
אנחנו עוברים לסעיף ז' בסדר היום – קביעת סדרי דיון מיוחדים לפי סעיף 98 לתקנון הכנסת בקריאה השנייה והשלישית על חוק התפזרות הכנסת העשרים וארבע ומימון מפלגות, התץשפ"ב-2022, כ/928 ו-כ/923.
ניר אורבך:
אני אקריא את הצעת ההחלטה כדי שנוכל לדון ולהצביע עליה: "חברי הכנסת העשרים וארבע החליטו לקדם הצעת חוק התפזרות הכנסת.
ניר אורבך:
רוב גדול של חברי הכנסת הצביעו בעד הצעת החוק בקריאה הטרומית, מעל 100 חברי כנסת, ובקריאה הראשונה 75 חברי כנסת.
ניר אורבך:
להצעת החוק הוגשו 43 הסתייגויות והסתייגויות חלופיות נוספות, כולן בידי סיעות שלמות.
ניר אורבך:
בנוסף הוגשו בקשות רשות דיבור.
ניר אורבך:
כמות זו של הסתייגויות הייתה מאפשרת למסתייגים לנמק במליאה את הסתייגויותיהם במשך מאות שעות.
ניר אורבך:
לפיכך החליטה ועדת הכנסת כי מדובר במקרה יוצא מן הכלל הנכנס בגדרי סעיף 98 לתקנון המאפשר לוועדת הכנסת לקבוע סדרי סיון מיוחדים כדלהלן:
ארבל אסטרחן:
כאן יש תיקון: "3 השעות הראשונות מבין 4 השעות האלה יוקדשו להנמקת הסתייגויות ובקשות רשות דיבור.
ארבל אסטרחן:
מזכירות הכנסת תחלק את הזמן בין הסיעות לפי גודלן – זה מה שקורה בדרך כלל עם הסתייגויות – ובשעה הרביעית יתקיים דיון סיעתי, 5 דקות לכל סיעה וליושב ראש האופוזיציה תינתן מסגרת זמן של 15 דקות".
ארבל אסטרחן:
הם רוצים לומר שעה לתחילת הדיון הסיעתי הזה?
יצחק פינדרוס:
אם נקבע שעת הצבעה, הדיון הסיעתי יהיה בדיוק שעה לפני שעת ההצבעה.
יצחק פינדרוס:
היא תהיה עד שעה לפני ההצבעה.
ארבל אסטרחן:
צריך להגיד שבשעה 7:00.
יצחק פינדרוס:
למה 7:00?
יצחק פינדרוס:
אנחנו מדברים על 9:00.
יצחק פינדרוס:
אנחנו רוצים שזה יהיה ב-10:00.
יצחק פינדרוס:
שעה לפני ההצבעה שתיקבע.
ארבל אסטרחן:
הצבעה ב-8:00.
ניר אורבך:
אני אמשיך להקריא.
יבגני סובה:
לא הבנתי לגבי שעת פתיחת המליאה.
ניר אורבך:
עוד רגע.
ניר אורבך:
לעניין בקשה להצבעה שמית לפי סעיף 36(ב) לתקנון, יתקיימו לא יותר מחמש הצבעות שיתבקשו על ידי הממשלה או חברי כנסת מהקואליציה או רובם מהקואליציה ולא יותר מחמש הצבעות שהתבקשו על ידי חברי כנסת מהאופוזיציה או רובם מהאופוזיציה בקריאה השנייה ובקריאה השלישית יחד.
ניר אורבך:
יושב ראש הכנסת רשאי לאשר מספר מקסימלי גדול יותר של הצבעות שמיות במספר זהה לאופוזיציה ולקואליציה.
ניר אורבך:
לגבי סעיף 4 אני רוצה לעצור כאן.
ניר אורבך:
אני אומר כאן ששותף משמעותי לכל הדבר הזה זה יושב ראש הכנסת.
ניר אורבך:
הוא ביקש להיפגש איתנו לפני שאנחנו מקבלים החלטה.
ניר אורבך:
לכן אני אעשה כאן הפסקה, גם לצורך זה וגם כדי לתקן את הנוסח.
אוסאמה סעדי:
אולי לפני שתלכו ליושב ראש תשמעו גם את ההצעה שלנו.
אוסאמה סעדי:
אנחנו חושבים על עובדי הכנסת.
אוסאמה סעדי:
כל הזמן הייתם מבקשים מאתנו לחוס על עובדי הכנסת.
אוסאמה סעדי:
מביאים את עובדי הכנסת ב-04:00 לפנות בוקר.
אוסאמה סעדי:
מה קרה?
אוסאמה סעדי:
אתם לא חסים עכשיו על עובדי הכנסת?
אוסאמה סעדי:
אנחנו כן חסים.
אוסאמה סעדי:
אתם נותנים 4 שעות, שזה פחות מדי זמן, אבל אם תעשו 4 שעות, תעשו את זה מ-6:00 עד 10:00.
יבגני סובה:
תפתחו מליאה ב-6:00, 4 שעות דיבור, ב-10:00 הצבעה.
אוסאמה סעדי:
אתם רוצים שנבוא לדבר בשעה 4:00 לפנות בוקר, למי, לקיר?
ארבל אסטרחן:
תזכרו שאתם צריכים 61 חברי כנסת.
יבגני סובה:
יש גם היגיון.
יבגני סובה:
אנחנו מדברים על אירוע של התפזרות הכנסת.
ניר אורבך:
אני חושב שהעמדה של לפחות חלק מחברי הוועדה הובהרה.
אחמד טיבי:
ניר, תסתכל על העיניים של נועה.
יבגני סובה:
צריך לתת להם זמן לנוח.
אחמד טיבי:
מהבוקר היא והצוות שלה על הרגליים.
אוסאמה סעדי:
צריך לזכור שלא מסיימים ב-09:00-08:00 והולכי הביתה אלא המליאה ממשיכה ויש עוד עשרות חוקים.
יצחק פינדרוס:
08:00.
יצחק פינדרוס:
אני שומע שגלעד קריב משתולל בוועדת החוקה על זה שקבעו לו ב-8:00 בבוקר כדי שהוא לא יוכל להגיע לכותל.
יצחק פינדרוס:
8:00 בבוקר.\
אחמד טיבי:
כל הכבוד על השיקולים הענייניים.
ניר אורבך:
אנחנו יוצאים כעת להפסקה ונודיע על חידוש הישיבה ברגע שנוכל.
ניר אורבך:
מאחר ואנחנו בדרך להסכמות ורוב הסיעות כבר משכו את ההסתייגויות, מתייתר הדיון לפי סעיף 98.
יצחק פינדרוס:
אנחנו לא משכנו את ההסתייגויות.
ארבל אסטרחן:
החוק מונח עם ההסתייגויות.
ניר אורבך:
אני מדייק.
ניר אורבך:
אנחנו הולכים להחלטה לפי סעיף 142 לתקנון.
ניר אורבך:
אני אקריא את הצעת ההחלטה ואחר כך מי שירצה להתייחס, יתייחס ונעבור להצבעה.
ניר אורבך:
"חברי הכנסת העשרים וארבע החליטו לקדם הצעת חוק להתפזרות הכנסת.
ניר אורבך:
לפיכך החליטה ועדת הכנסת פה אחד על סדרי דיון מיוחדים כדלהלן:
ניר אורבך:
בשעה 08:45 תינתן זכות דיבור ליושב ראש האופוזיציה במסגרת זמן שלא תעלה על 15 דקות.
ניר אורבך:
בשעה 09:00 יסכם יושב ראש ועדת הכנסת את הדיון ויחלו ההצבעות בקריאה השנייה והשלישית.
ניר אורבך:
לעניין בקשה להצבעה שמית לפי סעיף 36(ב) לתקנון, יתקיימו לא יותר משלוש הצבעות שיתבקשו על ידי הממשלה או חברי כנסת מהקואליציה או רובם מהקואליציה ולא יותר משלוש הצבעות שהתבקשו על ידי חברי כנסת מהאופוזיציה או רובם מהאופוזיציה בקריאה השנייה ובקריאה השלישית יחד.
ניר אורבך:
יושב ראש הכנסת רשאי לאשר מספר מקסימלי גדול יותר של הצבעות שמיות במספר זהה לאופוזיציה ולקואליציה".
יצחק פינדרוס:
בסעיף 3 יש משהו שאני לא מצליח להבין.
יצחק פינדרוס:
כל ההסתייגויות, רובן, אפילו אפשר לומר רובן המכריע, הוגשו על ידי הקואליציה.
יואב קיש:
יש גם את המשותפת.
יצחק פינדרוס:
תשע.
יצחק פינדרוס:
הוגשו עשרות.
יצחק פינדרוס:
כשאתה אומר שאתה עושה הצבעות שמיות שוות לקואליציה ולאופוזיציה, לא נראה לי.
יואב קיש:
זה לא לפי מספר כי מישהו יכול לשים סתם 100 או משהו.
יצחק פינדרוס:
על מה אתה יכול כיושב ראש האופוזיציה להגיש 3 הצבעות שמיות על הסתייגות?
יצחק פינדרוס:
אין לך הסתייגויות בכלל.
ארבל אסטרחן:
אבל זה לא רק על הסתייגויות.
יואב קיש:
הוא נותן אולי על הסעיף, אולי על משהו כספי שאני צריך.
יואב קיש:
אוסאמה, לכם יש הסתייגות שמית.
יואב קיש:
לנו צריך אחת ויש אחת על הכסף.
ניר אורבך:
על יחידת המימון.
ארבל אסטרחן:
הסתייגות של הקואליציה שחשוב לך שזה יהיה שמי כי אתה רוצה להביך, להראות.
יצחק פינדרוס:
יש את ההסתייגות של ישראל ביתנו על העלאת הסכום.
יואב קיש:
אני רוצה להבין שני דברים.
יואב קיש:
קודם כל, מבחינת מה קורה במליאה.
יואב קיש:
היא נפתחת בשעה 7:30 בבוקר ונגיד שיהיו מספר רשימות שלא יבואו לדבר במהלך האירוע.
יואב קיש:
מצד שני - סתם דוגמה – הוא יודע שהוא בא לדבר בשעה 8:15 בבוקר ובשעה 8:00 לא היה אף אחד.
ארבל אסטרחן:
הקדימו.
יואב קיש:
לא הקדימו.
יואב קיש:
הוא לא נמצא במליאה.
יואב קיש:
מישהו יודע שהוא בא ב-8:15 וצריך לדבר ב-8:15 בבוקר.
יואב קיש:
מי שהיה צריך להיות בשעה 8:00 ובשעה 8:05 ו-8:10 לא הגיעו.
יואב קיש:
היושב ראש אומר שהוא יוצא להפסקה של רבע שעה.
יואב קיש:
נגיד אמר חצי שעה.
יואב קיש:
עכשיו הוא מגיע ואומר אני רוצה לדבר.
יואב קיש:
השאלה איך היושב ראש מנהל את האירוע.
יואב קיש:
אין לי בעיה שיאמר שהוא יוצא להפסקה של 5 דקות.
אוסאמה סעדי:
לא נראה שיפתח ויסגור, יפתח ויסגור.
אוסאמה סעדי:
אני חושב שיש כאן משהו שהוא לא בסדר.
אוסאמה סעדי:
אנחנו נותנים כאן זמן דיבור לסיעות שבכלל לא ביקשו ולא הגישו.
ארבל אסטרחן:
אין כאלה.
אוסאמה סעדי:
למה
ארבל אסטרחן:
אין סיעות שלא הגישו.
ארבל אסטרחן:
או בקשות רשות דיבור או הסתייגויות.
אוסאמה סעדי:
כולם הגישו בקשות לרשות דיבור?
אוסאמה סעדי:
ראיתי ש-4-3 הגישו הסתייגויות.
ארבל אסטרחן:
לא בקשות רשות דיבור.
ארבל אסטרחן:
זה לכולם.
אוסאמה סעדי:
אם כולם הגישו, זה בסדר.
יואב קיש:
אני מציע שאם באמת מישהו לא הגיע ואין אף אחד – אם יש מישהו אחר ואפשר להקדים, בסדר - - -
אוסאמה סעדי:
שימשיך.
יואב קיש:
בסוף הוא מסיים עם כל מי שהיה ועכשיו הפעם הבאה צריכה להיות אחר כך.
יואב קיש:
אני מתכנן להגיע בשעה 8:30 כי אני יודע שבשעה 8:40 אני עולה לדבר.
יואב קיש:
אם משום מה לפניי לא היו, אני רוצה שיפתחו את המליאה ולא שיחזיקו אותה עד 8:45.
יואב קיש:
זו הנקודה היחידה עליה אני שואל.
ארבל אסטרחן:
המליאה צריכה להישאר פתוחה.
אוסאמה סעדי:
אני מציע שמי שנמצא מתחיל, הוא ממשיך לדבר עד שיגיע הבא אחריו.
יצחק פינדרוס:
שינהל את זה בגמישות.
יצחק פינדרוס:
הרעיון הוא שהיושב ראש יהיה גמיש.
אוסאמה סעדי:
אנחנו מברכים על כך שפותחים ב-7:30 בבוקר ולא בשעה 04:00 לפנות בוקר.
אוסאמה סעדי:
זה מאוד חשוב.
אוסאמה סעדי:
מי שיהיה בשעה 7:30, הוא יתחיל.
ניר אורבך:
מי שנמצא, יתחיל.
יואב קיש:
יכול להיות שהוא יפסיד את הזמן שלו.
אוסאמה סעדי:
יפסיד כי הוא לא היה.
אוסאמה סעדי:
אם אחרי כן הוא רוצה להחליף, נהיה גמישים.
אוסאמה סעדי:
כבוד המזכיר, צריכים להיות כאן גמישים.
שגית אפיק:
אתה רוצה להוריד את המשפט שמדבר על סדר הדוברים וגודל הסיעות.
אוסאמה סעדי:
שתהיה גמישות ליושב ראש.
ארבל אסטרחן:
כל סיעה יכולה לבקש חמש.
יבגני סובה:
אני רוצה 15.
יבגני סובה:
אחרת נפעיל את 98.
יבגני סובה:
אתם רוצים הסכמה.
יצחק פינדרוס:
גם אני רוצה 15 שלנו.
ארבל אסטרחן:
יבגני, רק אלקטרוניות שלכם?
יצחק פינדרוס:
תירגעו, אין לי יותר מאחת.
ארבל אסטרחן:
בסעיף 2 יתווסף ...
ארבל אסטרחן:
הצבעות, כולן אלקטרוניות.
ארבל אסטרחן:
כי זה מה שעכשיו אמרו.
ניר אורבך:
מעבר לזה שיש עניין להגיע יותר מאוחר בבוקר, גם יש עניין לצאת יותר מוקדם הלילה.
יבגני סובה:
בסוף, מה קבענו?
יבגני סובה:
מתי תיפתח המליאה?
ניר אורבך:
בשעה 7:30 בבוקר.
ניר אורבך:
כדי שזה יעבור למליאה, אני חייב שתהיה כאן הצבעה פה אחד.
ניר אורבך:
תהיו ערניים.
ניר אורבך:
להתראות מחר בבוקר.
יבגני סובה:
שלום לכולם.
יבגני סובה:
היום יום שלישי, ח' בסיון התשפ"ב, 7 ביוני 2022.
יבגני סובה:
אנחנו פותחים את ישיבת ועדת הכנסת.
יבגני סובה:
על סדר-היום: פניית יושב-ראש ועדת הכספים בדבר טענת נושא חדש בעת הדיון בהצעת חוק מענק סיוע לעסקים בשל ההשפעה הכלכלית של התפשטות זן אומיקרון של נגיף הקורונה החדש (הוראת שעה), התשפ"ב-2022, מ/1538.
יבגני סובה:
חבר הכנסת ינון אזולאי, אתה הגשת בקשה לנושא חדש, אז בבקשה, זכות הדיבור שלך.
יבגני סובה:
אתה יכול לנמק.
ינון אזולאי:
קודם כל, בראשית דבריי, אני אגיד את זה לפרוטוקול, אני מביע את מחאתי על הצורה שבה זה מתנהל.
יבגני סובה:
בוועדת הכנסת או באופן כללי?
ינון אזולאי:
קודם כל, באופן כללי, אתמול קיבלתם את התשובה, אבל אני מדבר על ההתנהלות בין שתי הוועדות כרגע.
ינון אזולאי:
יש דיון שאני מחכה לו, דיון שהגיע כדיון מהיר מיושב-ראש הכנסת, שהגשתי בשבוע שעבר על הנושא של מחיר למשתכן, שהוא יוצא לעשירונים העליונים.
ינון אזולאי:
זה התחיל מכתבה.
ינון אזולאי:
נקבע דיון להיום - - -
יבגני סובה:
רק שנייה, ביקשת דיון מהיר בוועדה?
ינון אזולאי:
ביקשתי דיון מהיר בוועדה דרך הנשיאות ואושר לי.
יבגני סובה:
באיזו ועדה אושר לך?
ינון אזולאי:
ועדת הכספים.
ינון אזולאי:
אני בדרך כלל מגיש לוועדת הכספים.
יבגני סובה:
אז כרגע אתה מוחה בפני יושב-ראש ועדת הכספים, לא בפני ועדת הכנסת.
ינון אזולאי:
אני לא מתלונן בפני יושב-ראש ועדת הכספים, אני מניח פה - - -
יבגני סובה:
זה לא קשור לוועדת הכנסת.
ינון אזולאי:
שנייה.
ינון אזולאי:
תיכף תבין למה זה קשור לוועדת הכנסת.
ינון אזולאי:
נקבע דיון, אלכס דאג שיהיה דיון מהיר, ונקבע להיום בשעה 11:30.
ינון אזולאי:
בנוסף לכך, אתמול היה לנו דיון על האומיקרון, היו כמה דיונים, אבל אתמול דנו בהסתייגויות, זה בנוגע לנושא החדש.
ינון אזולאי:
אני טענתי לנושא חדש ביחד עם אופיר כץ, טענו לנושא חדש.
ינון אזולאי:
הנה, אנחנו מקבלים את הזימון, רואים שב-11:30 נושא חדש.
ינון אזולאי:
מה שקורה, שאני לא יכול להיות בדיון שלי כדיון מהיר בוועדת כספים, אבל היושב-ראש יכול כי הוא לא אמור לנהל את זה.
ינון אזולאי:
אבל כשהדיון שלי, במיוחד כשאני הייתי המגיש היחיד, אני נמצא שם ואני מגיע לפה בטענת נושא חדש, אז הדיון שם מתנהל ואני לא יכול להיות.
אלכס קושניר:
לא, רק העניין הוא שהדיון הקודם שם עוד לא הסתיים.
ינון אזולאי:
כן, אבל כשהדיון הקודם יסתיים – אתה לחצת על כולם ל-11:30, ובגלל זה גם לא נתת לי לדבר.
ינון אזולאי:
בדיון הקודם לא דיברתי.
ינון אזולאי:
למרות שביקשתי לדבר, לא דיברתי.
ינון אזולאי:
כלומר, כל מה שקורה פה, אני מגיע לדיון ששם אמור להתנהל דיון שלי כדיון מהיר, פה אמור להתנהל כנושא חדש, עכשיו אני שואל אתכם, ואני שואל כדי שאתם תגידו לי – אם זו היועצת המשפטית, או לא יודע מי – איפה אני צריך להיות?
ינון אזולאי:
אני צריך להיות פה או שם?
אלכס קושניר:
ינון, תפסיק עם הדמגוגיה.
אלכס קושניר:
אתה יכול להיות פה, הדיון המהיר שלך עוד לא התחיל שם, אז או שנדחה אותו או שאחרי הדיון פה נלך לקיים את הדיון שלך.
ינון אזולאי:
אבל אלכס, אני לא מבין, אתה קובע ל-11:30 – אז מה קורה?
ינון אזולאי:
שנבין, אז הדיון שלי יתחיל בשעה 12:00 שם, הקצבת אותו לחצי שעה?
אלכס קושניר:
לא, אז נעשה אותו שעה.
אלכס קושניר:
נעשה אותו שעה.
ינון אזולאי:
אני באמת לא מבין, לפי התשובה שלך - - -
אלכס קושניר:
ינון, דיונים במהלך היום זזים, ואתה יודע את זה.
אלכס קושניר:
לא תמיד עומדים בזמנים.
אלכס קושניר:
בחייך, עזוב, זו דמגוגיה.
ינון אזולאי:
לא, אבל אלכס, אין בעיה, אין לי בעיה שזה יזוז, אבל כשזה נקבע - - -
יבגני סובה:
רק שנייה.
יבגני סובה:
חבר הכנסת אזולאי, קושניר, אני רק רוצה להבין – אתה מערב פה שני דברים: יש לך בקשה לדיון מהיר - - -
ינון אזולאי:
אני לא מערב שני דברים, זה דבר אחד, אלו שני דיונים - - -
יבגני סובה:
אבל קיבלת כרגע תשובה מיו"ר ועדת הכספים, נכון?
ינון אזולאי:
לא.
יבגני סובה:
קיבלת תשובה.
יבגני סובה:
הרגע הוא אמר לך שיידחה הדיון וגם תקבל את זמן הדיון שלך.
יבגני סובה:
עוד לא התחיל הדיון, נכון?
יבגני סובה:
אז הבעיה שלך נפתרה.
ינון אזולאי:
הדיון שם אוטוטו מסתיים, כמו שאמרו.
יבגני סובה:
רגע, עזוב - - -
אלכס קושניר:
אני לא יכול להתחיל את הדיון כל עוד אני ואתה פה.
יבגני סובה:
שנייה, שנייה.
יבגני סובה:
לא, באמת, אני מנסה לעזור לך, ינון.
ינון אזולאי:
אתה יכול להתחיל, יש לך את ולדימיר.
אלכס קושניר:
אבל אני לא אתן לזה להתחיל.
יבגני סובה:
הנה, קיבלת תשובה.
יבגני סובה:
אז הנושא שלך שקשור למחיר למשתכן טרם התחיל בוועדת הכספים, על זה קיבלת תשובה, שזה לא יתחיל לפני שיסתיים דיון בוועדת הכנסת בנושא טענת נושא חדש.
יבגני סובה:
בסדר?
יבגני סובה:
מקובל?
ינון אזולאי:
מקובל.
ינון אזולאי:
הטענה שלי הייתה מעיקרה שדבר כזה לא צריך לקרות.
יבגני סובה:
זהו?
יבגני סובה:
אתה רוצה לנמק עכשיו את הנושא החדש?
ינון אזולאי:
אני אתחיל לנמק נושא חדש.
ינון אזולאי:
הצעת חוק האומי
ינון אזולאי:
קרון הגיעה באיחור של ארבעה חודשים בערך מאז שהתפרץ שוב האומיקרון בתוכנו, עם עשרות אלפי נדבקים בכל יום.
ינון אזולאי:
ב-26 בנובמבר 2021 הכריז ראש הממשלה, נפתלי בנט, שיש מגפה נוספת.
אופיר כץ:
מצב חירום.
ינון אזולאי:
מצב חירום.
ינון אזולאי:
צודק.
ינון אזולאי:
מצב חירום פגע מידית בעסקים, ולפי כל מה שאנחנו רואים, בדצמבר מחזור העסקים של העצמאיים התחיל לרדת.
ינון אזולאי:
בינתיים הייתה התעלמות – בכל פעם אמרו להם בואו נסיים את השנה, בואו נסיים עוד יום, עוד יומיים, עוד חודש, עוד חודשיים.